நசையறியா நற்றவரும் மற்றவருஞ் சூழ்ந்து நயப்பவருட் சிவநிலையை நாட்டவைத்த பதியே வசையறியாப் பெருவாழ்வே மயலறியா அறிவே வானடுவே இன்பவடி வாயிருந்த பொருளே பசையறியா மனத்தவர்க்கும் பசையறிவித் தருளப் பரிந்தநடத் தரசேயென் பாட்டுமணிந் தருளே! பாடல்: 60 (என்னுயிரும்) என்னுயிரும் என்னுடலும் என்பொருளும் யானே இசைந்துகொடுத் திடவாங்கி இட்டதன்பின் மகிழ்ந்தே தன்னுயிரும் தன்னுடலும் தன்பொருளும் எனக்கே தந்துகலந் தெனைப்புணர்ந்த தனித்த பெருஞ்சுடரே மன்னுயிருக் குயிராகி இன்பமுமாய் நிறைந்த மணியேயென் கண்ணேயென் வாழ்முதலே மருந்தே மின்னியபொன் மணிமன்றில் விளங்குநடத் தரசே மெய்யுமணிந் தருள்வோயென் பொய்யுமணிந் தருளே!